**ชื่อ - ที่อยู่บริษัท**

**แบบ ทสร.001**

**เอกสารแนบท้ายว่าด้วยข้อจำกัดและข้อยกเว้นเกี่ยวกับมาตรการคว่ำบาตร**

**(Sanction Limitation and Exclusion Endorsement)**

เอกสารแนบท้ายนี้ให้ถือเป็นส่วนหนึ่งของกรมธรรม์ประกันภัยฉบับนี้

 เป็นที่ตกลงว่า หากข้อความใดในเอกสารแนบท้ายนี้ขัดหรือแย้งกับข้อความที่ปรากฏในกรมธรรม์ประกันภัยหรือเอกสารแนบท้ายฉบับอื่น ให้ใช้ข้อความตามที่ปรากฏในเอกสารแนบท้ายนี้บังคับแทน

 กรมธรรม์ประกันภัยนี้ไม่คุ้มครองการเรียกร้อง ค่าสินไหมทดแทนหรือผลประโยชน์ใดๆ ตามกรมธรรม์ประกันภัย หากการให้ความคุ้มครอง การชดใช้ค่าสินไหมทดแทน หรือการให้ผลประโยชน์เช่นนั้น อาจทำให้บริษัทมีความเสี่ยงต่อมาตรการคว่ำบาตรหรือข้อห้ามหรือข้อจำกัดภายใต้มติขององค์การสหประชาชาติหรือการคว่ำบาตรทางการค้าหรือทางเศรษฐกิจ กฎหมายหรือกฎระเบียบของสหภาพยุโรป ประเทศญี่ปุ่น สหราชอาณาจักร หรือประเทศสหรัฐอเมริกา

 ทั้งนี้ ข้อตกลงภายใต้เอกสารแนบท้ายนี้ยังคงอยู่ภายใต้บังคับของข้อยกเว้น เงื่อนไขทั่วไปและข้อความอื่นๆ ในกรมธรรม์ประกันภัยฉบับนี้ในส่วนที่ไม่ได้มีการแก้ไข เปลี่ยนแปลง หรือเพิ่มเติมโดยเอกสารแนบท้ายนี้

หมายเหตุ : เอกสารแนบท้ายไม่ให้ใช้บังคับ หากผู้เอาประกันภัยมิได้รับทราบข้อจำกัดและข้อยกเว้นเกี่ยวกับมาตรการคว่ำบาตรตามเอกสารแนบท้ายนี้อย่างชัดแจ้งในขณะทำสัญญาประกันภัย และบริษัทต้องสามารถแสดงหลักฐานการรับทราบอย่างชัดแจ้งของผู้เอาประกันภัยนั้นได้ และพร้อมแสดงต่อนายทะเบียนเมื่อนายทะเบียนร้องขอ

**ประเภทของกรมธรรม์ประกันภัยฉบับมาตรฐาน ที่มีเอกสารแนบท้ายว่าด้วยข้อจำกัดและข้อยกเว้น**

**เกี่ยวกับมาตรการคว่ำบาตร (Sanction Limitation and Exclusion Endorsement) แบบ ทสร.001**

เอกสารแนบท้ายว่าด้วยข้อจำกัดและข้อยกเว้นเกี่ยวกับมาตรการคว่ำบาตร (Sanction Limitation and Exclusion Endorsement) แบบ ทสร.001 ใช้กับกรมธรรม์ประกันภัยฉบับมาตรฐาน 9 ประเภทดังนี้

   1. กรมธรรม์ประกันการเสี่ยงภัยทุกชนิด (All Risks)

    2. กรมธรรม์ประกันภัยเครื่องจักร (Machinery Breakdown)

    3. กรมธรรม์ประกันภัยการปฏิบัติงานตามสัญญา (Contract Works)

    4. กรมธรรม์ประกันความเสี่ยงภัยทรัพย์สิน (Industrial All Risks)

    5. กรมธรรม์ประกันภัยคุ้มครองทรัพย์สินจากภัยธรรมชาติทั่วไปและภัยพิบัติส่วนเกินกองทุน

    6. กรมธรรม์ประกันภัยเครื่องอุปกรณ์อิเล็กทรอนิกส์ (Electronics Equipment Insurance)

7. กรมธรรม์ประกันภัยธุรกิจหยุดชะงัก (เนื่องจากภัยที่เอาประกันภัยภายใต้กรมธรรม์ประกันอัคคีภัย) (BI for Fire)

   8. กรมธรรม์ประกันภัยพิบัติ

    9. กรมธรรม์ประกันอัคคีภัย (Fire Insurance)

……………………………………………….